For tredje året på rad innførte EBU et nytt poengsystem. Hvert land hadde nå en jury på ti medlemmer der ingen skulle være del av platebransjen. Hvert medlem hadde tre stemmer som kunne fordeles etter eget ønske – men ikke til sangen fra sitt eget land. Landet som fikk flest stemmer fra de ti jurymedlemmene, ble tildelt 5 poeng. Andreplassen fikk 3 poeng, mens tredjeplassen fikk 1 poeng fra juryen. Dersom bare to land fikk stemmer fra jurymedlemmene, fikk favoritten 6 poeng og andreplassen 3 poeng. Dersom alle jurymedlemmene ga alle sine stemmer til ett og samme land, fikk dette landet samtlige 9 poeng fra juryen. Dette poengsystemet ble også brukt i 1965 og 1966.miniatyr|Gigliola Cinquetti (venstre) etter å ha vunnet Sanremo-festivalen med «Non ho l'età». Sangen fikk stor kommersiell suksess etter seieren.